				|

		52011PC0817

			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 294/2008de înființare a Institutului European de Inovare și Tehnologie /* COM/2011/0817 final - 2011/0384 (COD) */

			   	EXPUNERE DE MOTIVE
1.           CONTEXTUL PROPUNERII
Institutul European de Inovare și
Tehnologie (EIT) a fost înființat prin Regulamentul (CE) nr. 294/2008,
având obiectivul de a contribui la o creșterea economică
durabilă și la o competitivitate sustenabilă prin consolidarea
capacității de inovare a UE și a statelor sale membre. În
perioada 2014 – 2020, EIT va contribui la obiectivul general al programului
„Orizont 2020 – Programul-cadru pentru cercetare și inovare” (denumit în
continuare „Orizont 2020”)[1],
prin integrarea triunghiului cunoașterii compus din
învățământ superior, cercetare și inovare. Această
integrare are loc în principal prin intermediul comunităților de
cunoaștere și inovare (CCI-uri), care reunesc pe termen lung
organizații în jurul provocărilor societale.
Contribuția financiară a programului
Orizont 2020 pentru EIT va fi realizată în conformitate cu Regulamentul
Parlamentului European și al Consiliului de stabilire a normelor de
participare și de difuzare pentru programul „Orizont 2020”[2]. Finanțarea EIT
destinată CCI-urilor va acoperi „activitățile cu valoare
adăugată ale CCI-urilor”, totuși, CCI-urile sau
organizațiile lor partenere pot face apel la alte scheme din cadrul
programului Orizont 2020 sau al programelor Uniunii Europene, în conformitate
cu normele lor respective și în condiții de egalitate cu alte
solicitări.
Modificările
propuse se bazează pe mai multe surse: lecțiile învățate în
perioada inițială, propunerea de Agendă strategică de
inovare a EIT care se bazează pe propunerea consiliului de conducere al
EIT, recomandările din raportul de evaluare externă și avizul
Comisiei privind evaluarea, cât și pe rezultatele unor consultări
ample cu părțile interesate ale EIT.
2.           REZULTATELE CONSULTĂRILOR CU
PĂRȚILE INTERESATE ȘI ALE EVALUĂRII IMPACTULUI
Pregătirea propunerii a ținut cont
de răspunsurile la consultările deschise cu privire la EIT[3]. Au fost exprimate puncte de
vedere de către statele membre și o gamă largă de
părți interesate din industrie, mediul academic și societatea
civilă. Ele au demonstrat existența unui sprijin puternic pentru
misiunea EIT de a stimula o cooperare mai intensă și mai bună
între mediul universitar, antreprenoriat, cercetare și inovare. Potrivit
respondenților, EIT ar trebui să joace un rol distinct în cadrul
programului „Orizont 2020”, viitorul program al UE pentru cercetare și
inovare, creând legături mai strânse cu alte eforturi europene și
naționale. Majoritatea respondenților au lăudat modul în care
EIT asigură participarea întreprinderilor la activitățile sale
și a cerut institutului să își intensifice
activitățile de informare. Mai mult, respondenții consideră
implicarea întreprinderilor ca fiind foarte relevantă pentru viitorul
succes al EIT. Flexibilitatea, claritatea normelor și rentabilitatea
investițiilor sunt, prin urmare, fundamentale pentru atragerea
participării sectorului privat.
De asemenea, propunerea se bazează pe
raportul de evaluare externă în care conceptul de integrare a triunghiului
cunoașterii este considerat ca fiind foarte relevant, iar temele în jurul
cărora este structurat EIT sunt percepute în mod favorabil. Există un
sprijin puternic pentru modelul creat de către EIT, bazat pe rețele
integrate de centre de colocație. De asemenea, respondenții au fost
pozitivi și consecvenți în punctul lor de vedere conform căruia
valoarea CCI-urilor a fost aceea de a acționa ca un catalizator de
asigurare a unei valori adăugate rezultate din activitățile
desfășurate deja de membrii individuali.
3.           ELEMENTELE JURIDICE ALE PROPUNERII
Propunerea se bazează pe articolul 173
din TFUE și va fi pus în aplicare ca gestiune indirectă
centralizată.
4.           IMPLICAȚIILE BUGETARE
Pe parcursul perioadei 2014 – 2020, programul
Orizont 2020, Programul-cadru pentru cercetare și inovare (2014 – 2020) va
pune la dispoziție o contribuție financiară destinată EIT
în valoare de 3 182,230 milioane EUR. Fișa financiară
legislativă anexată la prezenta propunere menționează
implicațiile bugetare și asupra resurselor umane și
administrative.
2011/0384 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de modificare a Regulamentului (CE) nr.
294/2008
de înființare a Institutului European de Inovare și Tehnologie
(Text cu relevanță pentru SEE)
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 173 alienatul (3),
având în vedere propunerea Comisiei Europene,
după transmiterea proiectului de act
legislativ către parlamentele naționale,
având în vedere avizul Comitetului Economic
și Social European[4],
având în vedere avizul Comitetului Regiunilor[5],
hotărând în conformitate cu procedura
legislativă ordinară,
întrucât:
(1)
Strategia Europa 2020 pentru o creștere
inteligentă, durabilă și favorabilă incluziunii atribuie un
rol proeminent Institutului European de Inovare și Tehnologie (denumit în
continuare EIT) care contribuie la o serie de inițiative emblematice.
(2)
În perioada 2014 – 2020, EIT ar trebui să
contribuie la obiectivele programului „Orizont 2020 – Programul-cadru pentru
cercetare și inovare” stabilit prin Regulamentul nr. XX/XXX al
Parlamentului European și al Consiliului (denumit în continuare „Orizont
2020”)[6],
prin integrarea triunghiului cunoașterii compus din cercetare, inovare
și învățământ.
(3)
În scopul de a asigura un cadru coerent pentru
participanții la programul Orizont 2020, Regulamentul nr. XX/XXX al
Parlamentului European și al Consiliului de stabilire a normelor de
participare și de difuzare pentru programul „Orizont 2020 –
Programul-cadru pentru cercetare și inovare (2014 – 2020)” (denumite în
continuare „normele de participare”) ar trebui să se aplice EIT.
(4)
Normele privind gestionarea drepturilor de
proprietate intelectuală sunt definite în normele de participare.
(5)
Normele privind țările și statele
terțe participante sunt definite în regulamentul referitor la Orizont
2020.
(6)
EIT ar trebui să colaboreze direct cu
reprezentanții naționali și regionali și cu alți
părți interesate din cadrul lanțului inovării, generând
efecte benefice de ambele părți. Pentru a face ca acest dialog
și aceste schimburi să fie mai sistematice, ar trebui să fie
organizat un forum al părților interesate ale EIT, care să
reunească comunități mai largi de părți interesate în
jurul problemelor de interes general.
(7)
Amploarea și conținutul contribuției
EIT la comunitățile de cunoaștere și inovare (denumite în
continuare CCI-uri) ar trebui definite, iar originile resurselor financiare ale
CCI-urilor ar trebui clarificate.
(8)
Compoziția organismelor EIT ar trebui să
fie simplificată. Funcționarea consiliului de conducere al EIT ar
trebui să fie eficientizată, iar rolurile și sarcinile
consiliului de conducere și ale directorului ar trebui să fie mai
bine clarificate.
(9)
Pe baza modalităților definite în Agenda
strategică de inovare ar trebui lansate noi CCI-uri, inclusiv domeniile
lor prioritare, precum și organizarea și cronologia procesului de
selecție.
(10)
CCI-urile ar trebui să lărgească
activitățile lor cu scop educativ, oferind cursuri de formare
profesională.
(11)
Cooperarea între Comisie și EIT cu privire la
organizarea monitorizării și evaluării CCIurilor este
necesară pentru a se asigura coerența cu sistemul general de
monitorizare și evaluare la nivel UE.
(12)
CCI-urile ar trebui să încerce să
realizeze sinergii cu inițiativele relevante ale Uniunii Europene.
(13)
Pentru a se asigura o participare mai largă a
organizațiilor din diferite state membre în cadrul CCI-urilor,
organizațiile partenere ar trebui stabilite în cel puțin trei state
membre diferite.
(14)
Criteriile și procedurile de finanțare,
monitorizare și evaluare a activităților CCI-urilor ar trebui
să fie adoptate de EIT înainte de lansarea procesului de selecție a
CCI-urilor.
(15)
Programul de lucru trienal al EIT ar trebui să
ia în considerare avizul Comisiei privind obiectivele specifice ale EIT, astfel
cum sunt definite în programul Orizont 2020, precum și
complementaritățile acestora cu politicile și instrumentele
Uniunii Europene.
(16)
EIT, activând în cadrul programului Orizont 2020,
va fi parte la procesul de acordare a unei priorități mai mari
cheltuielilor generate de schimbările climatice, astfel cum sunt definite
în programul 2020.
(17)
Evaluarea EIT ar trebui să furnizeze o
contribuție oportună la evaluarea programului Orizont 2020 în 2017
și 2023.
(18)
Comisia ar trebui să intensifice monitorizarea
punerii în aplicare a aspectelor specifice ale activităților EIT.
(19)
Prezentul regulament stabilește, pentru
perioada 2014 – 2020, un pachet financiar care constituie referința
principală, în sensul punctului [17] al Acordului interinstituțional
din XX/YY/201Z dintre Parlamentul European, Consiliu și Comisie privind
cooperarea în materie de probleme bugetare și de bună gestiune
financiară, pentru autoritatea bugetară în cursul procedurii bugetare
anuale. Contribuția financiară destinată EIT ar trebui să
fie pusă la dispoziție în cadrul programului Orizont 2020.
(20)
Deși prevăzută inițial,
Fundația EIT nu va primi o contribuție directă de la bugetul UE,
iar procedura UE de descărcare de gestiune nu ar trebui să i se
aplice.
(21)
Din motive de claritate, anexa la Regulamentul (CE)
nr. 294/2008 ar trebui să fie înlocuită cu o nouă anexă.
(22)
Prin urmare, Regulamentul (CE) nr. 294/2008 ar
trebui modificat în consecință.
ADOPTĂ PREZENTUL REGULAMENT:
Articolul 1
Regulamentul (CE) nr. 294/2008 se
modifică după cum urmează:
(1)
Articolul 2 se modifică după cum urmează:
(a)
Alineatele (3) și (4) se elimină.
(b)
Alineatul (7) se înlocuiește cu următorul
text:
„instituție de învățământ
superior” înseamnă o instituție în sensul articolului 2 din Decizia
(CE) nr. XXX/20XX a Parlamentului European și a Consiliului de
înființare a programului „Erasmus pentru toți”.
(c)
Se adaugă următorul alineat (10):
„10. «Forumul părților interesate»
înseamnă o reuniune deschisă reprezentanților
autorităților naționale și regionale, intereselor
organizate și entităților individuale din mediul de afaceri,
învățământul superior și cercetare, grupurilor de
organizații înrudite, precum și altor părți interesate din
triunghiul cunoașterii”.
(d)
Se adaugă următorul alineat (11):
11. „activitățile cu valoare
adăugată ale CCI-urilor” înseamnă activități
desfășurate de către organizații partenere care contribuie
la integrarea triunghiului cunoașterii compus din cercetare, inovare
și învățământ superior, incluzând activitățile de
înființare, administrative și de coordonare ale CCI-urilor.
(2)
Articolul 3 se înlocuiește cu următorul
text:
„Articolul
3
Misiune și obiective
Misiunea EIT este de a contribui la o
creștere economică europeană durabilă și la o
competitivitate sustenabilă, prin consolidarea capacității de
inovare a statelor membre și a Uniunii. El realizează aceasta prin
promovarea și integrarea învățământului superior, a
cercetării și a inovării la cele mai înalte standarde.
Obiectivele generale, obiectivele specifice
și indicatorii rezultatelor obținute de EIT pentru perioada 2014 –
2020 sunt definite în programul Orizont 2020”.
(3)
La articolul 4 alineatul (1), litera (b) se
elimină:
(4)
Articolul 5 alineatul (1) se modifică
după cum urmează:
(a)
Litera (a) se elimină.
(b)
Se introduce litera (j) cu următorul text:
„(j) convoacă, cel puțin o dată pe
an, forumul părților interesate pentru a informa despre
activitățile EIT, experiența sa, bunele practici și
contribuția la inovarea, cercetarea și politicile și obiectivele
învățământului de la nivelul Uniunii. Părțile
interesate sunt invitate să își exprime punctele de vedere.”
(5)
La articolul 6 alineatul (1), litera (c) se
înlocuiește cu următorul text:
„(c) activități de educare și
instruire la nivel de masterat și doctorat, precum și cursuri de
formare profesională, în discipline care au potențialul de a
satisface viitoarele nevoi socioeconomice europene și care promovează
dezvoltarea competențelor necesare inovării,
îmbunătățirea competențelor antreprenoriale și
manageriale și mobilitatea cercetătorilor și a studenților;”.
(6)
Articolul 7 se modifică după cum
urmează:
(a)
Se introduce următorul alineat (1a):
„1a. EIT lansează selectarea și
desemnarea CCI-urilor, în conformitate cu domeniile prioritare și cu
calendarul definit în ASI.”
(b)
La alineatul (2), se adaugă următoarea
literă (h):
„(h) disponibilitatea de a stabili sinergii cu
alte inițiative ale Uniunii Europene,”
(c)
Alineatul (3) se înlocuiește cu următorul
text:
„3. Condiția minimă pentru a
înființa o CCI este participarea a cel puțin trei organizații
partenere, având sediul în cel puțin trei state membre diferite. Toate
aceste organizații partenere trebuie să fie independente una de
cealaltă, în sensul articolului 7 din normele de participare”.
(d)
alineatul (4) se înlocuiește cu următorul
text:
„4. Majoritatea organizațiilor partenere care
formează o CCI își au sediul în statele membre. Din fiecare CCI fac
parte cel puțin o instituție de învățământ superior
și o societate comercială privată. "
(e)
Se adaugă următorul alineat (5):
„5. EIT adoptă criterii și proceduri de
finanțare, monitorizare și evaluare a activităților
CCI-urilor înainte de lansarea procedurii de selecție pentru noi CCI-uri.”
(7)
Se introduce următorul articol 7a:
„Articolul
7a
Principiile
de evaluare și monitorizare a CCI-urilor
EIT, pe baza indicatorilor-cheie de
performanță și în cooperare cu Comisia, organizează un
proces de monitorizare continuă și evaluări externe periodice
ale realizărilor, rezultatelor și impactelor fiecărei CCI.”
(8)
Se introduce următorul articol 7b:
„Articolul
7b
Durata,
continuarea și încetarea unei CCI
1.
În funcție de rezultatele evaluărilor
periodice și a specificităților anumitor domenii, în mod normal,
o CCI este înființată pentru o perioadă de 7 – 15 ani.
2.
Consiliul de conducere poate decide prelungirea
duratei de funcționare a CCI-urilor față de perioada
stabilită inițial, în cazul în care aceasta este cea mai bună
metodă de realizare a obiectivelor EIT.
3.
În cazul în care evaluările unei CCI
indică rezultate inadecvate, consiliul de conducere ia măsuri
corespunzătoare, incluzând reducerea, modificarea sau retragerea
susținerii sale financiare sau rezilierea acordului.”
(9)
Articolul 10 se elimină.
(10)
Articolul 14 alineatul (2) se înlocuiește cu
următorul text:
„2. CCI-urile sunt finanțate în special din
următoarele surse:
(a)
contribuții din partea organizațiilor
partenere, reprezentând o sursă importantă de finanțare;
(b)
contribuții regulamentare sau voluntare din
partea statelor membre, a țărilor terțe sau a
autorităților publice ale acestora;
(c)
contribuții din partea unor organisme sau
instituții internaționale;
(d)
venituri provenite din activitățile
proprii ale CCI-urilor și redevențe din drepturi de proprietate
intelectuală;
(e)
donații de capital, inclusiv cele gestionate
de Fundația EIT;
(f)
moșteniri, donații și
contribuții din partea unor persoane, instituții, fundații sau
orice alte organisme naționale;
(g)
contribuții din partea EIT;
(h)
instrumente financiare, inclusiv cele
finanțate de la bugetul general al Uniunii Europene.”
Contribuțiile
pot include contribuții în natură.”
(11)
Articolul 14 alineatul (4) se înlocuiește cu
următorul text:
„4. Contribuția din partea EIT poate acoperi
până la 100% din costurile eligibile totale ale activităților cu
valoare adăugată ale CCI-urilor”.
(12)
Articolul 15 se înlocuiește cu următorul
text:
„Articolul
15
Programarea
și raportarea
EIT adoptă:
(a)
un program de lucru trienal continuu, bazat pe ASI,
după ce aceasta va fi adoptată, care cuprinde o descriere a
priorităților majore și a inițiativelor planificate ale EIT
și ale CCIurilor, incluzând o estimare a necesarului de finanțare
și sursele acesteia. El conține, de asemenea, indicatori
corespunzători pentru monitorizarea activităților CCI-urilor
și ale EIT. Programul de lucru trienal continuu preliminar este transmis
de EIT Comisiei până la data de 31 decembrie a anului N-2. Comisia emite
în termen de trei luni un aviz cu privire la obiectivele specifice ale EIT,
astfel cum sunt definite în programul Orizont 2020, precum și la
complementaritățile acestuia cu politicile și instrumentele
Uniunii. EIT ține seama în mod corespunzător de avizul Comisiei, iar
în caz de dezacord, își justifică poziția. Programul de lucru
final este transmis de către EIT Parlamentului European, Consiliului,
Comisiei, Comitetului Economic și Social European și Comitetului
Regiunilor, în scop de informare;
(b)
un raport anual, până la data de 30 iunie a
fiecărui an. Raportul prezintă activitățile realizate de
EIT și de CCI-uri în cursul anului calendaristic anterior și
evaluează rezultatele în raport cu obiectivele, indicatorii și
calendarul stabilite, riscurile asociate activităților desfășurate,
utilizarea resurselor și funcționarea generală a EIT.”
(13)
Articolul 16 se modifică după cum
urmează:
(a)
la alineatul (2), cuvântul „cinci” se
înlocuiește cu cuvântul „trei”;
(b)
se introduce următorul alineat (2a):
„2a. Comisia poate
efectua evaluări suplimentare ale tematicilor sau subiectelor de importanță
strategică, cu asistență din partea experților
independenți, pentru a examina progresele realizate de EIT în îndeplinirea
obiectivelor stabilite, pentru a identifica factorii care contribuie la punerea
în aplicare a activităților și pentru a identifica bunele
practici.”
(14)
La articolul 17, se introduce următorul
alineat (2a):
„2a. ASI include o
analiză a posibilelor sinergii și complementarități între
activitățile EIT și alte inițiative, instrumente și
programe ale Uniunii.”
(15)
Articolul 19 se înlocuiește cu următorul
text:
„Articolul
19
Angajamentele
bugetare
Pachetul financiar din cadrul Orizont 2020
pentru punerea în aplicare a prezentului regulament în perioada 1 ianuarie 2014
– 31 decembrie 2020 se stabilește la 3 182,230 milioane EUR.
Creditele anuale sunt autorizate de autoritatea bugetară în limita
cadrului financiar. Contribuția financiară a EIT la CCI-uri este
acordată din acest pachet financiar.”
(16)
La articolul 20, alineatul (5) se înlocuiește
cu următorul text:
„5. Consiliul de
conducere adoptă proiectul de estimare, împreună cu un proiect de
schemă de personal și cu programul de lucru trienal continuu
preliminar, pe care le transmite Comisiei până la 31 decembrie a anului
N-2.”
(17)
La articolul 20, alineatul (6) se înlocuiește
cu următorul text:
„6. Pe baza
estimării, Comisia introduce în proiectul de buget general al Uniunii
Europene estimările pe care le consideră necesare pentru valoarea
subvenției care urmează să fie plătită din bugetul
general.”
(18)
Articolul 21 se modifică după cum
urmează:
(a)
se introduce următorul alineat (1a):
„1a.
Contribuția financiară la EIT este pusă în aplicare în
conformitate cu Regulamentul Parlamentului European și al Consiliului de
instituire a programului Orizont 2020 și cu Regulamentul Parlamentului
European și al Consiliului de stabilire a normelor de participare și
de difuzare pentru programul Orizont 2020”.
(b)
alineatul (4) se înlocuiește cu următorul
text:
„4. La
recomandarea Consiliului, Parlamentul European, înainte de 30 aprilie a anului
n + 2, transmite directorului descărcarea de buget pentru anul n în ceea
ce privește execuția bugetului EIT.”
(19)
Articolul 22 alineatul (4) se elimină.
(20)
Se introduce următorul articol 22a:
„Articolul
22a
Lichidarea
EIT
În cazul încetării
activității EIT, lichidarea sa intervine sub supravegherea Comisiei,
în conformitate cu legislația aplicabilă. Acordurile cu CCI-urile
și documentul de înființare a Fundației EIT
menționează dispozițiile corespunzătoare unei astfel de
situații.”
Articolul 2
Anexa la Regulamentul (CE) nr. 294/2008 se înlocuiește cu anexa la
prezentul regulament.
Articolul 3
Prezentul regulament intră în vigoare la data de 1 ianuarie 2014.
Prezentul
regulament este obligatoriu în toate elementele sale și se aplică
direct în toate statele membre.
Adoptat la Bruxelles,
Pentru Parlamentul European                      Pentru
Consiliu
Președintele                                                  Președintele
ANEXĂ
Statutul
Institutului European de Inovare și Tehnologie
Secțiunea
1
Componența
consiliului de conducere
1.
Consiliul de conducere este format din membri
numiți și din membri reprezentativi.
2.
Există 12 membri numiți de Comisie,
asigurându-se un echilibru între cei cu experiență în
activități economice de profil, învățământ superior
și cercetare. Ei au un mandat de patru ani, care nu poate fi reînnoit.
Ori de câte ori este necesar, consiliul de conducere
transmite Comisiei o propunere de numire a unui nou membru (sau a unor noi
membri). Candidatul (candidații) sunt aleși pe baza rezultatelor unei
proceduri deschise și transparente, care să includă consultarea
cu părțile interesate.
Comisia are în vedere echilibrul dintre
experiența în materie de învățământ superior, cercetare,
inovare și activități economice de profil, precum și
egalitatea între sexe și ia în considerare mediile
învățământului superior, cercetării și inovării
din întreaga Uniune.
Comisia numește membrul (membrii) și
informează Parlamentul European și Consiliul în legătură cu
procesul de selecție și cu numirea finală a membrilor respectivi
ai consiliului de conducere.
În cazul în care un membru numit nu este apt
să își încheie mandatul, este numit un membru supleant prin
aceeași procedură ca și pentru membrul inapt, pentru a finaliza
mandatul acestuia. Un membru supleant care a activat o perioadă mai
mică de doi ani poate fi renumit de către Comisie pentru o
perioadă suplimentară de patru ani la solicitarea consiliului de
conducere.
Pe parcursul unei perioade de tranziție,
membrii consiliului numiți inițial pentru o perioadă de
șase ani își finalizează mandatul. Până la momentul
respectiv, activează 18 membri numiți. În termen de șase luni de
la intrarea în vigoare a prezentului regulament, o treime dintre cei
doisprezece membri numiți în 2012 sunt aleși de către consiliul
de conducere cu aprobarea Comisiei pentru a activa o perioadă de doi ani,
o treime pentru o perioadă de patru ani și o treime pentru o
perioadă de șase ani.
3.
Există trei membri reprezentativi aleși
de CCI-uri din cadrul organizațiilor lor partenere. Ei au un mandat de doi
ani, care poate fi reînnoit o singură dată. Mandatul lor
încetează în cazul în care părăsesc CCI.
Condițiile și modalitățile de
alegere și înlocuire a membrilor reprezentativi se adoptă de
către consiliul de conducere pe baza unei propuneri a directorului. Acest
mecanism asigură o reprezentare corespunzătoare a diversității
și ia în considerare evoluția CCI-urilor.
Pe parcursul unei perioade de tranziție,
membrii reprezentativi aleși inițial pentru o perioadă de trei
ani își finalizează mandatul. Până la momentul respectiv,
activează 4 membri reprezentativi.
4.
Membrii consiliului de conducere
acționează în interesul EIT, într-un mod independent, pentru a
îndeplini obiectivele și a realiza misiunea acestuia, asigurându-i
identitatea și coerența.
Secțiunea
2
Responsabilitățile
consiliului de conducere
5.
Consiliul de conducere ia deciziile strategice
necesare, în special:
(a)
adoptă Agenda strategică de inovare (ASI)
a EIT, programul de lucru continuu trienal, bugetul acestuia, conturile sale
anuale și bilanțul său anual, precum și raportul său
anual de activitate, pe baza unei propuneri a directorului;
(b)
adoptă criterii și proceduri de
finanțare, monitorizare și evaluare a activităților
CCI-urilor, pe baza unei propuneri a directorului;
(c)
adoptă procedura de selectare a CCI-urilor;
(d)
selectează și desemnează un
parteneriat drept CCI sau retrage desemnarea dacă este necesar;
(e)
asigură evaluarea continuă a
activităților CCI-urilor;
(f)
adoptă regulamentul său de
procedură, cel pentru comitetul executiv, precum și normele
financiare specifice ale EIT;
(g)
definește, cu acordul Comisiei, onorariile
corespunzătoare pentru membrii consiliului de conducere și ai
comitetului executiv; aceste onorarii sunt stabilite ținând cont de
dispoziții similare din statele membre;
(h)
adoptă o procedură de selectare a
comitetului executiv și a directorului;
(i)
numește și, dacă este cazul, demite
directorul și exercită autoritate disciplinară asupra acestuia;
(j)
numește contabilul și membrii comitetului
executiv;
(k)
adoptă un cod de bună conduită
privind conflictele de interese;
(l)
dacă este cazul, înființează grupuri
consultative care pot activa pe o perioadă definită;
(m)
înființează o funcție de audit
intern în conformitate cu Regulamentul (CE, Euratom) nr. 2343/2002 al Comisiei;
(n)
este împuternicit să înființeze o
fundație (denumită în continuare „Fundația EIT”), având ca
obiectiv specific promovarea și sprijinirea activităților EIT;
(o)
decide cu privire la regimul lingvistic al EIT,
ținând seama de principiile existente cu privire la multilingvism și
de necesitățile practice impuse de operațiunile sale;
(p)
promovează EIT la nivel mondial, pentru a-i
spori atractivitatea și pentru a-l transforma într-un organism de talie
mondială în ceea ce privește excelența în
învățământul superior, cercetare și inovare;
Secțiunea
3
Funcționarea
consiliului de conducere
1.
Consiliul de conducere își alege
președintele dintre membrii numiți. Mandatul președintelui este
de doi ani, reînnoibil o singură dată.
2.
Fără a aduce atingere alineatului (3),
consiliul de conducere adoptă decizii prin majoritate simplă a
membrilor cu drept de vot.
Cu toate acestea, deciziile luate în temeiul
secțiunii 2 punctul (2) literele (a), (b), (c), (i) și (o), precum
și al secțiunii 3 punctul (1) necesită o majoritate de două
treimi din toți membri săi.
3.
Membrii reprezentativi nu pot vota deciziile luate
în temeiul secțiunii 2 punctul (2) literele (b), (c), (d), (e), (f), (g),
(i), (j), (k), (o) și (p).
4.
Consiliul de conducere se reunește în
ședință ordinară cel puțin de trei ori pe an și
în ședință extraordinară când aceasta este convocată
de președintele său sau la cererea a cel puțin unei treimi
dintre membrii săi.
5.
Consiliul de conducere este asistat de comitetul
executiv. Comitetul executiv este format din trei persoane incluzând
președintele consiliului de conducere care prezidează și
comitetul executiv. Cei doi membri, alții decât președintele, sunt aleși
de către consiliul de conducere din rândul membrilor numiți ai
consiliului de conducere. Consiliul de conducere poate delega comitetului
executiv sarcini specifice.
Secțiunea
4
Directorul
1.
Directorul este o persoană de o înaltă
calificare și reputație în domeniile de funcționare ale EIT.
Directorul este numit de consiliul de conducere pentru un mandat de patru ani.
Consiliul de conducere poate prelungi respectivul mandat pentru o perioadă
de încă patru ani în cazul în care consideră că acest fapt este
în interesul EIT.
2.
Directorul este responsabil cu gestionarea
operațiunilor și a activităților de zi cu zi ale EIT
și este reprezentantul legal al acestuia. Directorul răspunde în
fața consiliului de conducere și îi transmite rapoarte în mod continuu
cu privire la evoluția activităților EIT.
3.
Directorul are, în special, următoarele
atribuții:
(a)
organizează și gestionează
activitățile EIT;
(b)
sprijină consiliul de conducere și
comitetul executiv în activitatea lor, asigură activitatea de secretariat
pentru reuniunile lor și le furnizează toate informațiile
necesare exercitării funcțiilor lor;
(c)
pregătește un proiect de ASI, un program
de lucru trienal continuu preliminar, proiectul de raport anual și
proiectul de buget anual pentru a fi transmise consiliului de conducere;
(d)
pregătește și gestionează
procesul de selectare a CCI-urilor și asigură desfășurarea
în mod transparent și obiectiv a diferitelor etape ale acestui proces;
(e)
organizează și gestionează
activitățile EIT;
(f)
pregătește, negociază și
încheie acorduri contractuale cu CCI-uri;
(g)
organizează forumul părților
interesate;
(h)
asigură punerea în aplicare a unor proceduri
eficiente de monitorizare și evaluare a performanțelor EIT în
conformitate cu articolul 16 din regulament;
(i)
răspunde de aspectele administrative și
financiare, inclusiv de execuția bugetului EIT. În această
privință, directorul ține cont în mod corespunzător de
recomandările primite din partea funcției de audit intern;
(j)
este responsabil de toate aspectele legate de
personal;
(k)
prezintă proiectele de conturi anuale și
proiectul de bilanț anual funcției de audit intern și, ulterior,
consiliului de conducere, prin intermediul comitetului executiv;
(l)
asigură îndeplinirea obligațiilor EIT cu
privire la contractele și acordurile pe care le încheie;
Secțiunea
5
Personalul
EIT
1.
Personalul EIT este format din persoane angajate
direct de către EIT pe bază de contract cu perioadă
determinată. Condițiile de angajare aplicabile altor angajați ai
Uniunii Europene se aplică directorului și personalului EIT.
2.
Experții pot fi detașați la EIT,
pentru o perioadă limitată, de către statele participante sau de
către alți angajatori.
Consiliul de conducere adoptă
dispozițiile care permit experților detașați din partea
statelor participante sau a altor angajatori să lucreze la EIT și
care definesc drepturile și responsabilitățile lor.
3.
În ceea ce privește personalul său, EIT
exercită competențele care îi revin autorității autorizate
să încheie contracte cu membrii personalului.
4.
Unui membru al personalului i se poate solicita
să repare, total sau parțial, orice prejudiciu suferit de EIT ca
urmare a unei abateri grave de conduită comisă de acesta în cursul
exercitării îndatoririlor sale sau în legătură cu aceasta.
FIȘĂ FINANCIARĂ
LEGISLATIVĂ PENTRU PROPUNERI

1.
CADRUL PROPUNERII/INIȚIATIVEI
1.1.
Titlul
propunerii/inițiativei
1.2.
Domeniul (domeniile) de
politică în cauză în structura ABM/ABB
1.3.
Natura
propunerii/inițiativei
1.4.
Obiectivul (obiectivele)
1.5.
Motivul (motivele)
propunerii/inițiativei
1.6.
Durata și impactul
financiar
1.7.
Metoda (metodele) de
gestionare preconizată (preconizate)
2.
MĂSURILE DE GESTIONARE
2.1.
Normele de monitorizare
și raportare
2.2.
Sistemul de gestionare
și control

2.3.        Măsuri
de prevenire a fraudelor și neregulilor

3.
Impactul financiar estimat al propunerii/inițiativei
3.1.
Rubrica (rubricile) din
cadrul financiar multianual și linia (liniile) bugetare de cheltuieli
afectată (afectate)
3.2.
Impactul estimat asupra
cheltuielilor
3.2.1.
Sinteza impactului estimat asupra cheltuielilor
3.2.2.
Impactul estimat asupra creditelor EIT
3.2.3.
Impactul estimat asupra resurselor umane ale EIT de
natură administrativă
3.2.4.
Compatibilitatea cu cadrul financiar multianual
actual
3.2.5.
Participarea terților la finanțare

3.3.        Impactul
estimat asupra venitului
FIȘĂ
FINANCIARĂ LEGISLATIVĂ PENTRU PROPUNERI
1.           CADRUL PROPUNERII/INIȚIATIVEI
1.1.        Titlul
propunerii/inițiativei
Modificarea
Regulamentului Parlamentului European și al Consiliului de înființare
a Institutului European de Inovare și Tehnologie (EIT)
1.2.        Domeniul (domeniile) de
politică în cauză în structura ABM/ABB[7]
Orizont
2020 – Programul-cadru pentru cercetare și inovare (2014 – 2020)
15.
Educație și cultură
1.3.        Natura
propunerii/inițiativei
¨ Propunerea/inițiativa
se referă la o nouă acțiune
¨ Propunerea/inițiativa
se referă la o nouă acțiune ca urmare a unui proiect
pilot/unei acțiuni pregătitoare[8]
X Propunerea/inițiativa se referă la continuarea
unei acțiuni existente
¨ Propunerea/inițiativa
se referă la o acțiune redirecționată către o
nouă acțiune
1.4.        Obiective
1.4.1.     Obiectivul (obiectivele)
strategic(e) multianual(e) ale Comisiei vizate de
propunere/inițiativă
Misiunea
generală principală a EIT în perioada 2014 – 2020 este aceea de a
contribui la o creștere economică europeană durabilă
și la o competitivitate sustenabilă, prin consolidarea
capacității de inovare a statelor membre și a Uniunii. EIT
realizează aceasta prin promovarea și integrarea
învățământului superior, a cercetării și a
inovării la cele mai înalte standarde. După o perioadă
inițială, strategia pe termen lung a EIT urmează să fie
stabilită în Agenda strategică de inovare (ASI), care urmează
să fie adoptată de Parlamentul European și de Consiliu, pe baza
unei propuneri a Comisiei. ASI se bazează pe versiunea transmisă
Comisiei de către consiliul de conducere al EIT în iunie 2011. ASI este un
document de politică care conturează domeniile prioritare ale EIT
pentru viitor, incluzând o imagine de ansamblu a activităților
planificate pentru o perioadă de șapte ani, în special, domeniile
prioritare ale comunităților de cunoaștere și inovare
(CCI-uri) ale EIT, precum și selectarea și difuzarea lor.
Pentru
perioada 2014 – 2020, EIT va deveni un actor-cheie al Orizont 2020,
Programul-cadru pentru cercetare și inovare, din fondurile căruia va
primi o contribuție financiară de 3,182230 miliarde de euro (în
prețuri actuale), astfel cum s-a stabilit la articolul 6 alienatul (3) din
Regulamentul Nr. XX/XXX al Parlamentului European și al Consiliului de
instituire a programului Orizont 2020, Programul-cadru pentru cercetare și
inovare. Orizont 2020 este construit în jurul următorilor trei piloni
complementari și interdependenți: excelența în
știință; abordarea provocărilor societale; crearea
unei poziții de lider în sectorul industrial și a unor cadre de
competitivitate. EIT va contribui în principal la pilonul „abordarea
provocărilor societale” prin activitățile sale de inovare
și integrare a triunghiului cunoașterii. Cu toate acestea, dat fiind
caracterul său integrat și cuprinzător, se vor căuta
sinergii și cu ceilalți piloni, în special cu pilonul „competitivitate”.
O
primă alocare în valoare de 1 493 milioane EUR este pusă la dispoziția
Institutului European de Inovare și Tehnologie pentru activități
în cadrul titlului XVII din Tratatul privind funcționarea Uniunii
Europene. O a doua alocare de până la 1 689 milioane EUR este
pusă la dispoziție, aceasta fiind revizuită în conformitate cu
articolul 26 alineatul (1) din Regulamentul Parlamentului European și al
Consiliului de instituire a programului Orizont 2020. Această sumă
suplimentară este pusă la dispoziție pe bază pro rata,
astfel cum este indicat în anexa II, din suma destinată obiectivului
specific „Poziția de lider în tehnologii generice și industriale” în
cadrul acordării de prioritate poziției de lider în domeniul
industrial menționată la alineatul 2 litera (b) și din suma
destinată acordării de prioritate provocărilor societale
menționată la alineatul 2 litera (c).
Această
finanțare în două alocări multianuale va acoperi:
–        în
prima alocare, dezvoltarea continuă a comunităților de
cunoaștere și inovare actuale (denumite în continuare „CCI-uri”)
și investirea de sume pentru lansarea celui de-a doua etape de trei noi
CCI-uri
–        în
a doua alocare, dezvoltarea continuă a CCI-urilor lansate deja și
investirea de sume pentru lansarea celui de-a treia etape de trei noi CCI-uri
Contribuția
financiară a EIT este bazată pe cheltuieli necesare pentru
consolidarea celor trei CCI-uri existente (aproximativ 1 691 milioane EUR
– 53,15% din bugetul total al EIT), evoluția treptată spre noi
CCI-uri în 2014 (1 012 milioane EUR – 31,81% din bugetul total al EIT)
și 2018 (259,75 milioane EUR – 8,16% din bugetul total al EIT),
activități de difuzare și comunicare (141,762 milioane EUR –
4,45% din bugetul total al EIT) și cheltuieli administrative (77 milioane
EUR – 2,42% din bugetul total al EIT).
Bugetul
EIT preconizat pentru CCI-uri în perioada 2014 – 2020, reprezentând 25% din
bugetul CCI-urilor (activități cu valoare adăugată ale
CCI-urilor), este de 2 963,506 milioane de euro (93,13% din bugetul total
al EIT pentru perioada 2014/2020). Se preconizează ca CCI-urile să
mobilizeze alte 8,890 miliarde de euro din alte surse publice și private
(efect de pârghie).
Contribuția
partenerilor CCI nu este o cerință clasică de „cofinanțare”
a unui grant, ci o condiție prealabilă pentru un nivel minim al
implicării organizațiilor existente și al angajamentelor lor de
finanțare a CCI-urilor. Această abordare de la bază spre vârf :
(a) garantează angajamente solide din partea partenerilor CCI-urilor (b)
stimulează investițiile și (c) stimulează schimbări
structurale și organizaționale ale partenerilor CCIurilor și nu
numai.
1.4.2.     Obiectiv(e) specific(e)
și activitatea (activitățile) ABM/ABB în cauză
Obiective specifice
Astfel
cum este definit în Regulamentul XXX al Parlamentului European și al
Consiliului de instituire a programului Orizont 2020, Programul-cadru pentru
cercetare și inovare, obiectivul EIT este de a depăși neajunsul
fragmentării peisajului european al inovării și de a spori
atractivitatea Europei ca locație de elecție pentru talentele și
antreprenorii de vârf.
Acest
obiectiv va fi pus în aplicare prin intermediul următoarelor obiective
specifice și realizări:
–        consolidarea
celor trei CCI-uri existente, stimulând creșterea, impactul și
sustenabilitatea lor;
–        evoluția
treptată spre noi CCI-uri;
–        creșterea
impactului EIT prin intermediul schimbului de cunoștințe,
difuzării, comunicării și expunerii pe plan internațional.
În
acest context, EIT va contribui la realizarea lor prin următoarele
obiective operaționale:
–        Integrarea
triunghiului cunoașterii (cercetare, inovare și educație) pentru
a crea valoare economică și socială și pentru a crește
randamentul prin colaborare și cooperare sporită.
–        Creșterea
atractivității și relevanței comerciale a
oportunităților oferite de învățământul
postuniversitar pentru a atrage, dezvolta și păstra persoanele
competente în UE.
–        Exploatarea
potențialului subutilizat al punctelor forte ale cercetării UE pentru
a obține o mai mare rentabilitate pe piețele produselor și
muncii.
–        Dezvoltarea
de legături de colaborare efectivă între centrele de
excelență, pentru a crea o masă critică pentru inovarea
și învățământul avansat.
–        Promovarea
dezvoltării unor produse și procese inovatoare destinate sectoarelor
în care disfuncționalitățile pieței determină o
aprovizionare suboptimală.
–        Consolidarea
capacității antreprenoriale în întreaga UE pentru a crea noi
activități economice și o mai mare îndeplinire a valorii
potențiale a realizărilor în domeniul cercetării și al
educației.
–        Consolidarea
centrelor existente și potențiale de cercetare, inovare și
excelență educațională din UE pentru a realiza centre de
activitate competitive la nivel mondial, care să aibă o
reputație mondială în materie de excelență.
–        Abordarea
discrepanțelor în ceea ce privește capacitatea de inovare pe întreg
teritoriul UE prin dezvoltarea și partajarea cunoștințelor
rezultate din noile modele de practici și guvernanță în materie
de inovare.
Activitatea (activitățile) ABM/ABB în cauză
15
– Educație și Cultură – Institutul European de Inovare și
Tehnologie
1.4.3.     Rezultatul (rezultatele)
așteptat (e) și impactul
A se preciza efectele
pe care propunerea/inițiativa ar trebui să le aibă asupra
beneficiarilor vizați/grupurilor vizate.
Propunerea vizează creșterea nivelului de inovare
și cercetare. Ea va îmbunătăți eficiența globală
a eforturilor de inovare, prin abordarea fragmentării și atingerea
unei mase critice. În plus, ea va genera valoare prin fructificarea
cercetării existente și creșterea relevanței sale pe
piață, precum și prin realizarea unor îmbunătățiri
la nivelul ofertei în procesul de inovare. Un element puternic al
activității EIT este de a încuraja modificări ale ofertei de
învățământ superior în UE, în special prin intermediul unei
etichete de calitate EIT pentru cursurile postuniversitare. Aceasta va afecta
în mod pozitiv oferta de educație transfrontalieră și va
îmbunătăți accesul la cursuri relevante.
Datorită abordării multilaterale și
pluridisciplinare adoptate în cadrul CCI-urilor, sectoarele domeniilor
prioritare ale EIT vor putea reveni EIT. Impactele teritoriale ale EIT sunt
susceptibile de a fi semnificative. Regiunile care sunt sediul unor centre de
colocație vor avea oportunități de a câștiga beneficii
pozitive prin economii de aglomerare și obținerea de efecte externe
pozitive. Aceste oportunități vor fi favorizate dacă se
stabilește o strânsă cooperare între partenerii CCI-urilor din
regiuni și autoritățile și organizațiile implicate în
proiectarea și derularea strategiilor de inovare regională.
Documentul de lucru al serviciilor Comisiei privind
evaluarea impactului EIT (IA) care însoțește prezenta propunere
legislativă conține informații mai detaliate.
1.4.4.     Indicatori ai rezultatelor
și impactului
A se preciza
indicatorii pentru monitorizarea punerii în aplicare a
propunerii/inițiativei.
Pentru a măsura îndeplinirea obiectivelor
specifice ale EIT, Regulamentul XXX al Parlamentului European și al
Consiliului de instituire a programului Orizont 2020 stabilește un set de
indicatori. Pentru a completa acest set de indicatori, realizarea obiectivelor
operaționale ale EIT va fi măsurată prin următorul set de
indicatori:
 Integrarea triunghiului cunoașterii (cercetare, inovare și educație) pentru a crea valoare economică și socială și pentru a crește randamentul prin colaborare și cooperare sporită. Consolidarea centrelor existente și potențiale de cercetare, inovare și excelență educațională din UE pentru a realiza centre de activitate competitive la nivel mondial, care să aibă o reputație mondială în materie de excelență. Exploatarea potențialului subutilizat al punctelor forte ale cercetării UE pentru a obține o mai mare rentabilitate pe piețele produselor și muncii. || –                 540 de organizații din universități, întreprinderi și cercetare cooperând îndeaproape în cadrul CCI-urilor integrate; –                 80 de organizații suplimentare care se alătură CCI-urilor deja desemnate; –                 9 acorduri privind gestionarea și utilizarea drepturilor de proprietate intelectuală în cadrul CCI-urilor; –                 8,890 miliarde de euro mobilizate din alte surse financiare decât cele ale EIT, reprezentând finanțarea a 75% din bugetul total al CCI-urilor (efect de pârghie al surselor publice și private);
 Creșterea atractivității și relevanței comerciale a oportunităților oferite de învățământul postuniversitar pentru a atrage, dezvolta și păstra persoanele competente în UE. || –                 25 de programe de învățământ antreprenorial create; –                 85 de module de educație și formare organizate, inclusiv diplome cu eticheta EIT
 Dezvoltarea de legături de colaborare efectivă între centrele de excelență, pentru a crea o masă critică pentru inovarea și învățământul avansat. || –               3 CCI-uri funcționând la capacitate deplină, 3 în fază de dezvoltare și 3 în fază de inițiere/dezvoltare. –               45 centre de colocație a CCI-urilor stabilite, furnizând cooperare nemijlocită;
 Promovarea dezvoltării unor produse și procese inovatoare destinate sectoarelor în care disfuncționalitățile pieței determină o aprovizionare suboptimală. || –               600 de întreprinderi noi și derivate din altele create de studenți/cercetători/profesori aparținând CCI-urilor; –               6 000 de inovații aduse întreprinderilor existente elaborate de studenți/cercetători/profesori aparținând CCI-urilor; –               3 000 de licențe și servicii de consultanță.
 Consolidarea capacității antreprenoriale în întreaga UE pentru a crea noi activități economice și o mai mare îndeplinire a valorii potențiale a realizărilor în domeniul cercetării și al educației. || –          10 000 de studenți înscriși la cursuri de masterat în cadrul EIT; –                    10 000 de studenți înscriși la cursuri de doctorat în cadrul EIT; –                    20 000 studenți și profesori formați în cadrul unor cursuri de antreprenoriat fără eliberare de diplomă; –                    100% dintre studenții care au obținut diplomă au recurs la mobilitate geografică și la mobilitatea între universități și întreprinderi; –                    25% dintre profesori au finalizat mobilitatea internațională sau mobilitatea între universități și întreprinderi; –                    cel puțin 25% dintre studenți și profesori ar trebui să fie recrutați de la nivel internațional.
 Abordarea discrepanțelor în ceea ce privește capacitatea de inovare pe întreg teritoriul UE prin dezvoltarea și partajarea cunoștințelor rezultate din noile modele de practici și guvernanță în materie de inovare. || –                     600 de organizații neparticipante la CCI-uri beneficiază de activitățile de difuzare și comunicare ale EIT; –                     40 de evenimente privind cele mai bune practici organizate de EIT/CCI-uri; –                     2 500 de persoane beneficiind de cele mai bune practici ale CCI-urilor prin programe de burse.
1.5.        Motivul (motivele)
propunerii/inițiativei
1.5.1.     Cerință
(cerințe) de îndeplinit pe termen scurt sau lung
–
Consolidarea celor trei CCI-uri existente[9], stimulând creșterea, impactul și sustenabilitatea lor;
–
Evoluția treptată spre noi CCI-uri asigurându-se selectarea și realizarea lor. Este prevăzut
să se mărească numărul de CCI-uri cu trei noi CCI-uri în
2014 și cu alte trei în 2018.
–
Creșterea impactului EIT prin intermediul
schimbului de cunoștințe, difuzării, comunicării și
expunerii pe plan internațional. Bazat pe
experiența unor CCI-uri de excelență, EIT – prin intermediul
unor măsuri de difuzare și de schimb de cunoștințe
țintite va asigura că aceste experiențe sunt partajate în afara
CCI-urilor și, prin urmare, promovează un proces fructuos de
învățare reciprocă și de asimilare mai rapidă a unor
noi modele de inovare în întreaga Uniune și în toate statele sale membre.
1.5.2.     Valoarea adăugată a
implicării UE
EIT
stabilește în mod explicit legături în cadrul întregului ciclu de
inovare, de la educație și crearea de cunoștințe până
la abordările inovatoare din întreprinderile noi și cele existente.
Abordarea sa prezintă un număr de elemente prin care se
realizează o valoare adăugată reală la nivelul UE:
·
Rezolvarea problemei fragmentării prin parteneriate integrate pe termen lung și atingerea unei mase
critice datorită dimensiunii sale europene. Pe baza inițiativelor de
cooperare existente, EIT aduce parteneriatele selecționate în cadrul
CCI-urilor la un nivel mai strategic și mai permanent. CCI‑urile
permit partenerilor de talie mondială să se unească în noi
configurații, să optimizeze resursele existente, să acceseze noi
oportunități de afaceri prin intermediul unor noi lanțuri de
valori care să abordeze provocări cu risc mai ridicat și pe
scară mai largă. Mai mult, cu toate că există un număr
semnificativ de centre de excelență în statele membre ale UE, ele
adesea nu ating în mod individual masa critică necesară pentru a fi
competitive la nivel mondial. Centrele de colocație ale CCI‑urilor
oferă actorilor locali de vârf posibilitatea de a crea legături
apropiate cu alți parteneri de vârf în cadrul strategic general oferit de
CCI-uri în ansamblu, permițându-le astfel să acționeze și
să fie recunoscuți la nivel mondial.
·
Sporirea impactului investițiilor în
domeniul educației, cercetării și inovării și testarea
noilor metode de guvernanță în domeniul inovării: EIT funcționează ca un catalizator, asigurând o valoare
adăugată bazei de cercetare existente, prin accelerarea
adoptării și exploatării tehnologiilor și rezultatelor
cercetării. Activitățile din sfera inovării vor contribui,
la rândul lor, la alinierea și la efectul de pârghie al investițiilor
din cercetare și la adaptarea activităților de educație
și formare pentru a le face mai adecvate la necesitățile
întreprinderilor. Pe această bază poate fi generat un proces virtuos,
deosebit de interactiv. În acest scop, EIT a fost înzestrat cu un grad
considerabil de flexibilitate, pentru a testa noi modele de inovare care
să permită o diferențiere reală între guvernanța CCI‑urilor
și modelele de finanțare ale CCI‑urilor, precum și o adaptare
rapidă pentru a face față mai bine oportunităților
emergente din domeniile respective.
·
Cultivarea transfrontalier a talentelor și
favorizarea spiritului antreprenorial prin integrarea triunghiului
cunoașterii: EIT stimulează inovarea în
beneficiul oamenilor și pune studenții, cercetătorii și
antreprenorii în centrul eforturilor sale. EIT oferă noi parcursuri
profesionale între mediul academic și sectorul privat, precum și
programe inovatoare de dezvoltare profesională. Eticheta EIT aplicată
programelor inovatoare de masterat și de doctorat ale CCI-urilor va
contribui la crearea unei mărci de excelență recunoscută la
nivel internațional care va contribui la atragerea talentelor din Europa
și din alte părți ale lumii. Spiritul antreprenorial este stimulat
printr-o nouă generație de studenți de nivel mondial,
înzestrați cu cunoștințele și atitudinile necesare pentru a
transforma ideile în noi oportunități de afaceri, contribuind astfel
la o exploatare eficientă a cunoștințelor și la asigurarea
rentabilității investițiilor realizate de întreprinderi.
1.5.3.     Lecții învățate
din experiențe similare din trecut
EIT a încheiat
cu succes faza sa inițială, care a fost consacrată
înființării funcțiilor de luare a deciziilor și de
executare ale EIT – consiliul de conducere și sediul central – precum
și a departamentului operațional, comunitățile de
cunoaștere și inovare (CCI-uri).
Pentru mai
multe informații, a se citi „Propunere de Decizie a Parlamentului European
și a Consiliului privind Agenda strategică de inovare pentru EIT”.
Din punct de
vedere financiar, principalele aspecte învățate de la
înființarea CCI-urilor sunt următoarele:
·
Modul de finanțare a EIT, care se bazează
pe punctele forte și resursele comune ale organizațiilor de
excelență existente, finanțarea EIT acționând ca un
catalizator pentru a amplifica și reuni resurse financiare suplimentare
din partea unei game largi de parteneri publici și privați, pare
adecvat. În consecință, finanțarea EIT este prevăzută
doar pentru „activitățile cu valoare adăugată ale
CCI-urilor”, în special educația, spiritul antreprenorial și
proiectele de creare de întreprinderi ale CCI-urilor, care completează
investițiile în activitățile consacrate (de exemplu, proiecte de
cercetare existente).
·
CCI-urile trec prin diferite faze de dezvoltare cu
caracteristici diferite în ceea ce privește valoarea totală a
bugetelor lor. Nevoile lor de finanțare și capacitatea de
absorbție sunt relativ limitate chiar la început, în cursul fazei de
înființare, dar se dezvoltă în mod semnificativ în următorii
ani. Durata de viață de cincisprezece ani a CCI-urilor acoperă
următoarele faze:
–
faza de „înființare” de 2 ani: este o
perioadă în care CCI-urile se organizează, își
înființează structuri financiare și juridice necesare și
își recrutează personalul esențial. În această
perioadă, contribuția EIT va asigura în medie 35% din bugetul
fiecărei CCI, corespunzând la 28 milioane de euro.
–
faza de „dezvoltare” de 3 ani: se presupune că
CCI a fost deja înființată și a început desfășurarea
activităților sale de bază, extinzând totuși în mod dinamic
paleta de activități și numărul de parteneri. În
această perioadă, contribuția EIT va asigura în jur de 26% din
bugetul fiecărei CCI, corespunzând la 154,7 milioane de euro.
–
faza de „funcționare la capacitate deplină”
de 6 ani: o CCI are o structură stabilă cu o paletă de
activități clar definită. În această perioadă,
contribuția EIT va asigura în medie 25% din bugetul fiecărei CCI,
corespunzând la 475,5 milioane de euro.
–
faza de „atingere a sustenabilității” de
4 ani: activitățile CCI-urilor sunt similare celor din faza de
funcționare la capacitate deplină în timp ce contribuția EIT va
scădea treptat, ceea ce necesită ca CCI-urile să-și asigure
alte surse de venituri. În această perioadă, contribuția EIT va
asigura în medie 22% din bugetul fiecărei CCI, corespunzând la 258
milioane de euro.
1.5.4.     Coerența și posibila
sinergie cu alte instrumente relevante
Interdependența dintre cercetare, inovare și educație
este din ce în ce mai recunoscută în cadrul inițiativelor și
programelor UE. Există un potențial important pentru acțiuni
care se consolidează reciproc, iar cadrul strategic furnizat de Orizont
2020 va asigura în continuare ca aceste sinergii să fie exploatate mai
bine.
EIT va avea o contribuție importantă la obiectivele stabilite
în Orizont 2020, în special prin abordarea provocărilor societale în mod
complementar față de alte inițiative în aceste domenii. Prin
urmare, EIT va contribui în mod semnificativ la promovarea condițiilor-cadru
necesare pentru realizarea potențialului inovator al cercetării din
UE și pentru promovarea realizării Spațiului european de
cercetare (SEC).
De asemenea, EIT introduce o veritabilă dimensiune
„învățământ” în politica UE de cercetare și inovare. Prin
intermediul educației inovatoare și antreprenoriale, EIT joacă
un rol important de legătură între cadrul de cercetare și
inovare și politicile și programele de învățământ,
oferind continuitatea și angajamentul instituțional pe termen lung
necesare realizării de schimbări sustenabile în învățământul
superior.
Mai mult, există oportunități de interacțiuni de
consolidare reciprocă cu politica de coeziune a Uniunii, prin
abordarea legăturilor dintre aspectele locale și globale ale
inovării. Centrele de colocație asigură o colaborare transfrontalieră
în interiorul și în exteriorul rețelelor CCI-urilor și sunt bine
poziționate pentru a capitaliza și pentru a beneficia de diverse
programe de finanțare din regiunile lor.
În timp ce oportunitățile pentru sinergii diferă în
funcție de aria tematică a CCI-urilor, o serie de inițiative
și programe la nivelul UE par să fie în special în măsură
să ofere beneficii rezultate din cooperare și coordonare.
Inițiativele de programare comună,
un instrument-cheie pentru abordarea fragmentării în domeniul
cercetării, ar trebui să furnizeze nucleul bazei de cercetare
paneuropene a CCI-urilor. La rândul său, CCI‑urile pot să
accelereze și să promoveze exploatarea cercetării publice de
excelență reunită de inițiativele de programare
comună, abordând astfel fragmentarea în domeniul inovării.
Inițiativele tehnologice comune (ITC) și Parteneriatele public‑private
nou înființate asigură platforme pentru promovarea
activităților de cercetare la scară largă inițiate de
industrie și sporesc dezvoltarea tehnologiilor majore. CCI-urile pot
contribui la stimularea acestor investiții majore în cercetare care
să încurajeze transferul de tehnologie și comercializarea și
să dezvolte noi proiecte antreprenoriale în activitățile
economice existente prin intermediul celor mai talentați antreprenori.
Prin intermediul abordării reprezentate de triunghiul cunoașterii,
EIT va completa investițiile Consiliului European pentru Cercetare (CEC)
în cercetarea de frontieră de talie internațională, abordând
întregul lanț al inovării, de la idei la aplicare și exploatare
și va determina oportunități suplimentare în domeniul
inovării și al expunerii la spiritul antreprenorial pentru
cercetătorii „Marie Curie” și pentru studenții „Erasmus
pentru toți”.
Viitoarele Parteneriate europene pentru inovare vor oferi cadrul
general pentru a facilita alinierea și sinergiile între instrumentele
și politicile existente care vizează cercetarea și inovarea
bazate pe cerere și ofertă. Pentru interacțiuni cu PEI, natura
distribuită a CCI-urilor oferă o rețea structurată de
practicieni bine plasați pentru a identifica condițiile-cadru și
cele mai bune practici referitoare la aspecte de politici, de reglementare sau
standardizare care au un impact într-un anumit sector sau o anumită provocare.

1.6.        Durata și impactul
financiar
Propunere/inițiativă cu durată
limitată
–
X  Propunere/inițiativă în vigoare de la
01/01/2014 la 31/12/2020
–
     Impact financiar de la 01/01/2014 la
31/12/2022
–
¨ Propunere/inițiativă cu durată nelimitată
–
¨ Impact financiar de la [DD/MM]YYYY la [DD/MM]YYYY
1.7.        Metoda (metodele) de
gestionare preconizată (preconizate)[10]
Gestionare directă centralizată de către Comisie
X Gestionare indirectă centralizată
cu delegarea sarcinilor de punere în aplicare către:
–
¨  agenții executive
–
X  organisme înființate de Uniunea
Europeană[11]
–
¨  organisme naționale din sectorul public/organisme naționale
cu misiune de serviciu public
–
¨  persoanele cărora li se încredințează executarea unor
acțiuni specifice în temeiul titlului V din Tratatul privind Uniunea
Europeană și identificate în actul de bază relevant în sensul
articolului 49 din regulamentul financiar
¨ Gestionare partajată cu statele membre
¨ Gestionare descentralizată cu țări terțe
¨ Gestionare în comun
cu organizații internaționale (a se preciza)
2.           MĂSURILE DE GESTIONARE
Simplificarea și flexibilitatea sunt
considerate esențiale pentru succesul EIT și implicarea
comunității de afaceri. După perioada inițială,
există încă posibilități ca EIT să-și exploateze
la maximum flexibilitatea, pentru a accentua simplificarea.
Simplificarea, pusă în aplicare într-un
mod responsabil și judicios, este o condiție obligatorie pentru ca
EIT să obțină rezultate efective și să realizeze
progrese extraordinare în domeniul inovării. EIT consideră că
simplificarea este un proces dinamic, integrat în funcționarea EIT și
o parte integrantă a funcției sale de sprijin a CCI-urilor. În acest
scop, EIT va depune eforturi pentru a‑și adapta,
îmbunătăți și raționaliza procesele sale interne
și va căuta continuu abordări simplificate care pot ajuta
CCI-urile să facă față unor necesități noi sau pe
cale de apariție, sporindu‑le impactul.
Simplificare operațională:
Prin intermediul experimentării și
experienței CCI-urilor, EIT va realiza o agendă a
simplificării în domenii-cheie, inclusiv repere pentru a evalua
progresele și va raporta Comisiei cu privire la progresele înregistrate în
punerea în aplicare prin intermediul programului de lucru trienal.
Comisia va monitoriza îndeaproape capacitatea
EIT de a realiza cele mai simple posibil acorduri și principii de
finanțare și gestionare a activităților CCI-urilor, pe baza
propriei agende de simplificare a EIT.
Simplificare financiară:
Întrucât unul dintre obiectivele EIT este de a
facilita participarea sectorului privat, Normele financiare ale EIT[12], care se bazează pe
regulamentul financiar cadru cu derogări specifice acordate de către
Comisie, trebuie să reflecte obiectivele sale și necesitatea unei
flexibilități operaționale suficiente pentru a fi atractiv
pentru partenerii comerciali și cei academici/de cercetare.
Pe de altă parte, în conformitate cu
articolul 1 din Regulamentul de stabilire a normelor de participare și de
difuzare pentru programul Orizont 2020, vor fi solicitate norme care se abat de
la cele stabilite în prezentul regulament sau în Regulamentul UE nr. XX/2012
(regulamentul financiar), dacă este necesar, luând în considerare
dispozițiile din regulamentul EIT și nevoile specifice ale EIT.
(adică solicitări de desemnare și selectare pentru noile etape
de CCI-uri în locul solicitărilor de propuneri).
Pentru a atinge obiectivul simplificării,
o serie de măsuri vor fi puse în aplicare în procesul de gestionare a
granturilor, în concordanță cu simplificarea normelor de
finanțare propuse în cadrul programului Orizont 2020. Aceasta va fi
acordată prin:
·
rambursare simplificată a costurilor directe
reale, cu o acceptare mai largă a contabilității uzuale a
CCI-urilor, incluzând eligibilitatea anumitor impozite și taxe;
·
posibilitatea de a utiliza costuri unitare de
personal (costuri medii de personal) pentru CCIurile pentru care această
metodă este metoda lor contabilă uzuală și pentru
proprietarii de IMMuri care nu au salariu;
·
simplificarea înregistrării timpului print-un
set clar și simplu de condiții minime, în special eliminarea
obligațiilor de înregistrare a timpului pentru personalul care
lucrează la proiectul UE cu normă întreagă/cu normă mai
mare de jumătate din norma întreagă;
·
o rată unică de rambursare pentru toate
CCI-urile;
·
o rată forfetară unică care să
acopere costurile indirecte ca regulă generală;
·
sistem de costuri unitare și rate forfetare
pentru burse de studii;
·
o strategie de control, așa cum este descris
la punctul 2.2.2, realizându-se un echilibru între încredere și control,
va reduce și mai mult sarcina administrativă pentru CCI-uri;
·
în conformitate cu normele de participare propuse
în cadrul programului Orizont 2020, valoarea contribuțiilor în natură
acordate pentru CCI-uri de către terți pot fi eligibile, ceea ce
reprezintă o schimbare majoră în comparație cu actualele norme
de eligibilitate a cheltuielilor.
2.1.        Normele de monitorizare
și raportare
A se preciza
frecvența și condițiile.
Normele de monitorizare și raportare vor fi stabilite ținând
seama de eficiența și eficacitatea din punct de vedere al costurilor,
pe baza experienței acumulate. Ele se vor baza pe o strategie
cuprinzătoare, aplicată la momentul potrivit și armonizată,
cu un accent puternic pe realizări, rezultate și impacturi (a se
vedea secțiunea 1.4.4 din prezentul document).
MONITORIZARE
Comisia și-a sporit eforturile de sprijinire a EIT în vederea
instituirii unui sistem eficient și solid de monitorizare orientat spre
rezultate. Sistemul de monitorizare ar trebui să recunoască
independența EIT și autonomia CCI-urilor și relațiile lor
contractuale. În același timp, sistemul de monitorizare ar trebui să
garanteze răspunderea totală a EIT și flexibilitatea totală
a CCI-urilor în realizarea planurilor lor de afaceri. Comisia va coopera cu EIT
în vederea evaluării progreselor realizate.
Monitorizarea EIT va fi instituită în conformitate cu
următoarele patru straturi:
1. Monitorizarea unei CCI pe baza obiectivelor sale individuale
și a indicatorilor cheie de performanță (KPI – key
performance indicators) menționați în planurile de afaceri
ale CCI-urilor. CCI-urile vor beneficia de o substanțială autonomie
(abordare ascendentă) pentru a defini strategiile și organizarea lor
internă, precum și pentru a defini activitățile lor și
a mobiliza resursele necesare.
2. Monitorizarea EIT a tuturor CCI-urilor, care se va axa pe o
serie de obiective strategice ale EIT, identificate în graficul de
realizări al EIT, care acoperă un set comun de indicatori pentru
toate CCIurile. Graficul de realizări se va axa pe obiectivele
îndeplinite, realizări și generarea unui impact atât economic, cât
societal, de către toate CCI-urile. Graficul de realizări al EIT va
măsura performanța CCI-urilor în raport cu anumite obiective. În
plus, conform propunerii din revizuirea temeiului juridic, înainte de lansarea
noilor solicitări, EIT va publica criteriile și procedurile de
finanțare, monitorizare și evaluare a activităților
CCI-urilor.
3. Monitorizarea activităților proprii ale EIT, care
va combina indicatori cantitativi și calitativi întro perspectivă pe
termen mediu. Va măsura de exemplu EIT în sprijinirea performanței
CCIurilor, intensitatea și acoperirea informării (numărul de
evenimente privind cele mai bune practici), activitățile de difuzare
și cele internaționale și impactul EIT în cadrul mai larg al
agendelor de inovare, cercetare și învățământ ale
politicilor europene (de exemplu % de adoptare a unor modele testate de EIT
prin alte inițiative).
4. Monitorizarea și evaluarea EIT în postura lui de institut de
inovare al UE în cadrul Orizont 2020, ceea ce va fi realizat de către
Comisie în conformitate cu dispozițiile regulamentului EIT și
după cum este descris și la articolele 25 și 26 din Regulamentul
XXX al Parlamentului European și al Consiliului privind programul Orizont
2020 din XXX. Evaluările sunt prevăzute pentru 2016 (doar EIT), 2017
(evaluare intermediară a EIT ca parte a programului Orizont 2020) și
2023 (evaluarea ex post a EIT ca parte a programului Orizont 2020). În
plus, se propune ca, în orice moment, Comisia să poată efectua
evaluări suplimentare ale temelor sau subiectelor de importanță
strategică. Sinergiile activităților planificate ale EIT cu alte
programe ale UE ar trebui să fie asigurate prin evaluarea de către
Comisie a programului de lucru trienal al EIT.
RAPORTARE
Deoarece EIT este un organism al Uniunii care primește o
subvenție de la bugetul Uniunii Europene, din perspectiva gestionării
financiare și a controlului, EIT va fi tratat ca alte organe
înființate în temeiul tratatului și denumite, în general,
agenții ale Uniunii. Aceasta înseamnă că punctul [17] din
Acordul interinstituțional din XX/YY/201Z dintre Parlamentul European,
Consiliu și Comisie privind cooperarea în domeniul bugetar și buna
gestiune financiară, pentru autoritatea bugetară în timpul procedurii
bugetare anuale se aplică EIT. În ceea ce privește raportarea cu
privire la punerea în aplicare a sistemului de monitorizare:
·
Programul de lucru trienal (TWP) al EIT va
identifica priorități și obiective relevante în cadrul
obiectivelor strategice ale EIT pentru anul următor (n + 1). CCI-urile ar
trebui să fie consultate cu privire la priorități și
obiective înainte de adoptarea finală a TWP pentru a fi în
măsură să le integreze pe deplin în planurile lor anuale de
afaceri relevante.
·
Raportul de activitate anual pentru anul precedent
(n-1) va include rezultatele procesului de monitorizare pentru n-1 și
descrie cum și în ce măsură obiectivele au fost atinse. Raportul
de activitate anual ar trebui să țină cont de rapoartele privind
costurile și performanța CCIurilor pentru anul precedent (n-1) ale
operațiunilor lor.
Condițiile de raportare ale CCI-urilor au fost
stabilite în cadrul Acordului de parteneriate-cadru și al Acordurilor
anuale de acordare a granturilor (raportarea privind performanța și
costurile). Pe de altă parte, pentru a spori eficiența și
eficacitatea din punct de vedere al costurilor și pe baza experienței
dobândite de EIT în cursul punerii în aplicare a acordurilor anuale de acordare
a granturilor de către CCI-uri, o serie de măsuri de simplificare vor
fi puse în aplicare în cadrul procesului de gestionare a granturilor, care va
avea ca obiective majore reducerea volumului de muncă administrativă
pentru CCI-uri și creșterea calității datelor culese. Pe de
altă parte, după cum s-a explicat anterior, un set comun de
indicatori pentru toate CCI-urile prin intermediul graficului de realizări
vor fi puse în aplicare, cu accent pe obiectivele îndeplinite, realizări
și generarea unui impact atât economic, cât societal, de către toate
CCI-urile.
2.2.        Sistemul de gestionare
și control
2.2.1.     Riscul (riscurile)
identificate
Luând în considerare nevoia clară de a gestiona bugetul european
într-un mod eficient și eficace, precum și de a preveni frauda
și risipa, EIT, atunci când execută bugetul, va stabili un sistem de
control intern care să ofere o asigurare rezonabilă că eroarea,
pe parcursul perioadei de cheltuieli multianuale, se situează în
intervalul 2 – 5%, în mod ideal în jur de 3,5%, astfel cum se propune în
Regulamentul de stabilire a normelor de participare și de difuzare pentru
programul Orizont 2020, în temeiul căruia vor fi create sistemul de
control intern și strategia de audit.
Cadrul de control intern al EIT se va baza și pe: standardele de
control intern ale Comisiei, procedurile EIT, verificări ex ante
pentru 100% dintre cheltuielile declarate de CCI-uri și finanțate de
EIT, certificate de audit, certificare ex ante a metodologiei de
declarare a costurilor, audituri ex post pe un eșantion de
solicitări de plată, rezultatele proiectelor și evaluări
externe.
În conformitate cu articolul 38 alineatul (4) din normele financiare
ale EIT, ordonatorul de credite a pus în aplicare, în conformitate cu
standardele adoptate de către consiliul de conducere pe baza unor
standarde echivalente stabilite de către Comisie și ținând cont
în mod corespunzător de riscurile asociate mediului de gestiune și
naturii acțiunilor finanțate, structura organizațională
și sistemele interne de gestionare și control, precum și
proceduri adecvate pentru îndeplinirea sarcinilor EIT.
Exercițiul de gestionare a riscurilor se realizează anual, cu
scopul de a atenua toate riscurile legate de punerea în aplicare a tuturor
activităților EIT. În acest context, EIT ar trebui să ia în
considerare, atunci când stabilește cadrul de control intern, riscurile
activităților puse în aplicare, caracteristicile specifice ale
populației și recurența beneficiarilor (efectiv trei CCI-uri),
frecvența granturilor acordate (anual), precum și dimensiunea
tranzacțiilor (a se vedea punctul 1.5.3 privind durata de viață
de cincisprezece ani a CCI-urilor și diferitele faze de dezvoltare)
și să evite orice suprapunere a finanțării.
Ținând seama de faptul că primele granturi anuale au fost
acordate CCI-urilor în 2010, EIT nu dispune încă de rezultate privind
ratele de eroare. Cu toate acestea, în timpul punerii în aplicare a actualelor
acorduri de acordare a granturilor, au fost identificate următoarele
categorii de risc:
–
erori derivate din complexitatea normelor;
–
erori derivate din interpretarea normelor;
–
respectarea normelor de eligibilitate;
–
documente justificative disponibile;
–
calcularea greșită a costurilor
indirecte.
Măsurile de simplificare descrise anterior vor contribui, de
asemenea, la reducerea ratelor de eroare.
2.2.2.     Metoda (metodele) de control
preconizată (preconizate)
Astfel cum este descris la articolul 23 din Regulamentul XXX al
Parlamentului European și al Consiliului privind programul Orizont 2020
din XXX, sistemul de control înființat de EIT oferă asigurări
rezonabile privind realizarea unei gestionări adecvate a riscurilor aferente
eficacității și eficienței operațiunilor, asigurând
legalitatea și corectitudinea operațiunilor subiacente și
obținerea unui echilibru între încredere și control. El va reduce
și mai mult sarcina administrativă pentru CCIuri.
Ca parte a sistemului de control care va fi pus în aplicare de
către EIT, strategia de audit se bazează pe auditul financiar al unui
eșantion reprezentativ de cheltuieli pentru întregul buget al EIT, mai
ales al granturilor acordate anual pentru CCI-uri. Acest eșantion
reprezentativ poate fi completat cu o selecție pe baza unei evaluări
a riscurilor aferente cheltuielilor în timpul verificărilor ex ante
a 100% dintre solicitările de plată, iar experiența
câștigată va fi utilizată în cadrul evaluării cadrului de
control al evaluării riscurilor pentru punerea în aplicare a granturilor.
Auditurile cheltuielilor sunt efectuate într-o manieră coerentă în
conformitate cu principiile economisirii, eficienței și
eficacității.
În ceea ce privește cadrul de control intern al EIT, acesta a elaborat
o strategie globală, inclusiv o structură de supraveghere, cu privire
la punerea în aplicare a proceselor de control intern care să sprijine
întregul ciclu de viață al cheltuielilor. Personalul de conducere de
nivel superior se asigură că această strategie globală,
precum și Inițiativa privind standardizarea și simplificarea
(ISS) și punerea ei în aplicare sunt acceptate în mod formal de către
consiliul de conducere.
Inițiativa privind standardizarea și simplificarea (ISS)
pusă în aplicare de către EIT urmează o abordare
tridirecțională:
–
exercițiul de planificare și programul de
lucru standardizate ale EIT;
–
legătura cu exercițiul de gestionare a
riscurilor;
–
elaborarea procedurilor standard de operare (PSO).
Procedurile standard de operare (PSO) sunt instrucțiunile
detaliate scrise destinate uniformizării executării unui proces
specific; instrucțiunile vizează, de obicei, mai multe sarcini de
îndeplinit sau domenii la nivel de EIT, unitate, secțiune sau echipe.
În cadrul simplificării cu accent deosebit pe
performanță, în vederea sporirii eficienței,
regularității și reducerii ratei oricăror posibile erori în
cadrul activităților desfășurate de EIT în
legătură cu activitățile CCI-urilor, utilizarea de granturi
sub formă de sume forfetare, rate forfetare și baremuri de costuri
unitare va fi propusă în conformitate cu profilul activităților
desfășurate de CCI-uri, astfel cum se propune în Regulamentul XXX al
Parlamentului European și al Consiliului privind programul Orizont 2020
din XXX. În ceea ce privește certificatele de audit privind
situațiile financiare care trebuie furnizate de CCI-uri și de
diverșii parteneri, prin care auditori independenți certifică
legalitatea și conformitatea sumelor declarate în rapoartele financiare,
pragul pentru aceste certificate va fi stabilit la nivelul precizat la
articolul 28 din Regulamentul de stabilire a normelor de participare și de
difuzare pentru programul Orizont 2020. De asemenea, vor fi aplicate toate
celelalte dispoziții definite în acest regulament, în ceea ce
privește certificatele privind metodologia și auditorii care
realizează certificarea.
2.3.        Măsuri de prevenire a
fraudelor și neregulilor
2.3.1      A se specifica măsurile
de prevenire și de protecție existente sau preconizate.
Astfel cum este descris la articolul 24 din Regulamentul XXX al
Parlamentului European și al Consiliului privind programul Orizont 2020
din XXX, EIT ia măsuri adecvate pentru a asigura faptul că interesele
financiare ale Uniunii sunt protejate. Propunerile privind programul Orizont
2020 au fost întocmite astfel încât să minimalizeze posibilitatea de
fraudă și au făcut obiectul unei evaluări a impactului lor.
În ansamblu, măsurile propuse ar trebui să aibă un impact
pozitiv asupra luptei împotriva fraudei, în special accentul mai mare pus pe o
auditare bazată pe risc și pe o evaluare și control
intensificate.
EIT este hotărât să lupte împotriva fraudei în toate etapele
procesului de gestionare a granturilor și a altor activități
desfășurate. Toate deciziile adoptate și toate contractele încheiate
de EIT prevăd în mod explicit că Oficiul European de Luptă
Antifraudă (OLAF) și Curtea de Conturi pot desfășura
inspecții la fața locului ale documentelor tuturor
contractanților și subcontractanților care au beneficiat de
fonduri din partea Uniunii, inclusiv la sediul beneficiarilor finali, în
conformitate cu procedurile prevăzute în Regulamentul (Euratom, CE) nr.
2185/96 al Consiliului din 11 noiembrie 1996 privind controalele și
inspecțiile la fața locului[13].
OLAF este îndreptățit să efectueze investigații
interne la nivelul EIT, iar consiliul de conducere a semnat un acord prin care
aderă la Acordul interinstituțional din 25 mai 1999 între
„Parlamentul European, Consiliu și Comisie” privind anchetele efectuate de
OLAF[14].
EIT a luat o decizie și cu privire la termenii și
condițiile investigațiilor interne în raport cu prevenirea fraudelor,
a corupției și a oricărei activități ilegale ce
dăunează intereselor Uniunii.
3.           IMPACTUL FINANCIAR ESTIMAT AL
PROPUNERII/INIȚIATIVEI
3.1.        Rubrica (rubricile) din
cadrul financiar multianual și linia (liniile) bugetare de cheltuieli
afectată (afectate)
·
Linii bugetare de cheltuieli existente
În ordinea rubricilor și a liniilor bugetare
din cadrul financiar multianual.
 Rubrica din cadrul financiar multianual || Linia bugetară || Tipul de cheltuieli || Contribuția
 Numărul 15.02.11 Institutul European de Inovare și Tehnologie (EIT): || CD/CND ([15]) || din partea țărilor AELS[16] || din partea țărilor candidate[17] || din partea țărilor terțe || în sensul articolului 18 alineatul (1) litera (aa) din regulamentul financiar
 1 || 15 02 11 01 „Structura de guvernare” 2008/2013 || CND || DA || NU || NU || NU
 1 || 15 02 11 02 „Comunități de cunoaștere și inovare (CCI-uri) și alte activități operaționale” 2008/2013 || CD || DA || NU || NU || NU
·
Linii bugetare noi solicitate
În ordinea rubricilor
și a liniilor bugetare din cadrul financiar multianual.
 Rubrica din cadrul financiar multianual || Linia bugetară || Tipul de cheltuieli || Contribuția
   || CD/CND ([18]) || din partea țărilor AELS[19] || din partea țărilor candidate[20] || din partea țărilor terțe || în sensul articolului 18 alineatul (1) litera (aa) din regulamentul financiar
   || 15 07 03 01 „Structura de guvernare” 2014/2020 || CND || DA || NU || NU || NU
   || 15 07 03 02 „Comunități de cunoaștere și inovare (CCI-uri) și alte activități operaționale” 2014/2020 || CD || DA || NU || NU || NU
3.2.        Impactul estimat asupra
cheltuielilor
3.2.1.     Sinteza impactului estimat
asupra cheltuielilor
Milioane EUR (cu 3 zecimale) în prețuri actuale
 Rubrica din cadrul financiar multianual: || Numărul || 1 – Cheltuieli administrative și operaționale ale EIT
 EIT ||   ||   || An 2014 || An 2015 || An 2016 || An 2017 || An 2018 || An 2019 || An 2020 || Anul 2021 || Anul 2022 || TOTAL 2014-2022
 Titlul 1 – 15 07 03 01 „Structura de guvernare” 2014/2020 || Angajamente || (1a) || 5,837 || 6,386 || 7,949 || 8,108 || 8,730 || 8,905 || 9,083 ||   ||   || 54,998
 Plăți || (2a) || 5,837 || 6,386 || 7,949 || 8,108 || 8,730 || 8,905 || 9,083 ||   ||   || 54,998
 Titlul 2 – 15 07 03 01 „Structura de guvernare” 2014/2020 || Angajamente || (1b) || 1,592 || 1,732 || 1,987 || 2,027 || 2,183 || 2,226 || 2,271 ||   ||   || 14,017
 Plăți || (2b) || 1,592 || 1,732 || 1,987 || 2,027 || 2,183 || 2,226 || 2,271 ||   ||   || 14,017
 Titlul 3 – 15 07 03 02 „Comunități de cunoaștere și inovare (CCI-uri) și alte activități operaționale” 2014/2020 || Angajamente || (1c) || 267,498 || 324,047 || 389,375 || 472,279 || 497,460 || 554,832 || 599,777 ||   ||   || 3105,268
 Plăți || (2c) || 232,723 || 281,921 || 338,756 || 410,883 || 432,790 || 482,704 || 521,806 || 299,888 || 103,796 || 3105,267
 TOTAL credite pentru EIT || Angajamente || = 1a + 1b + 1c || 274,926 || 332,165 || 399,312 || 482,414 || 508,373 || 565,963 || 611,130 ||   ||   || 3174,283
 Plăți ||   = 2a + 2b + 2c || 240,151 || 290,039 || 348,693 || 421,018 || 443,703 || 493,835 || 533,159 || 299,888 || 103,796 || 3174,283
 Rubrica din cadrul financiar multianual: || 1 || „Cheltuieli administrative DG EAC”
Milioane EUR (cu 3 zecimale) în prețuri actuale
   ||   ||   || An 2014 || An 2015 || An 2016 || An 2017 || An 2018 || An 2019 || An 2020 || TOTAL 2014-2020
 DG: EAC ||
  Resurse umane – Schemă de personal – 15.01.05.01 || 0,472 || 0,481 || 0,491 || 0,501 || 0,511 || 0,521 || 0,531 || 3,507
  Resurse umane – Schemă de personal – 15.01.05.02 || 0,145 || 0,148 || 0,151 || 0,154 || 0,157 || 0,161 || 0,164 || 1,081
  Alte cheltuieli administrative – 15.01.05.03 || 0,371 || 0,378 || 0,551 || 0,563 || 0,401 || 0,497 || 0,597 || 3,359
 TOTAL DG EAC ||   || 0,988 || 1,008 || 1,194 || 1,217 || 1,069 || 1,179 || 1,292 || 7,947
 TOTAL credite în cadrul RUBRICII 1 EAC din cadrul financiar multianual || (Total angajamente = Total plăți) || 0,988 || 1,008 || 1,194 || 1,217 || 1,069 || 1,179 || 1,292 || 7,947
Milioane EUR (cu 3 zecimale) în prețuri actuale
   ||   ||   || An 2014 || An 2015 || An 2016 || An 2017 || An 2018* || An 2019* || An 2020* || Anul 2021 || Anul 2022 || TOTAL 2014-2022
 TOTAL credite în cadrul RUBRICII 1 din cadrul financiar multianual || Angajamente || 275,914 || 333,173 || 400,505 || 483,632 || 509,442 || 567,142 || 612,422 ||   ||   || 3 182,230
 Plăți || 241,139 || 291,047 || 349,887 || 422,236 || 444,772 || 495,014 || 534,451 || 299,888 || 103,796 || 3 182,230
* O sumă suplimentară în valoare de
1689,006 milioane EUR se pune la dispoziție pentru perioada 2018 – 2020 pro
rata din bugetele Provocări societale și Poziția de lider în
tehnologii generice și industriale, pe bază indicativă și
revizuită conform articolului 26 alineatul (1) din Regulamentul XX/XXX
privind programul Orizont 2020.
3.2.2.     Impactul estimat asupra creditelor operaționale
–      ¨  Propunerea/inițiativa
nu implică utilizarea de credite operaționale
–      X  Propunerea/inițiativa implică utilizarea de credite
operaționale, conform explicațiilor de mai jos:
Credite de angajamente în milioane EUR (cu 3 zecimale)
în prețuri actuale
 || A se indica obiectivele și realizările   ò ||   ||   || An 2014 || An 2015 || An 2016 || An 2017 || An 2018 || An 2019 || An 2020 || TOTAL 2014 - 2020 ||
 || REALIZĂRI ||
 || Tip de realizare[21] || Cost mediu al realizării || Număr de realizări || Cost || Număr de realizări || Cost || Număr de realizări || Cost || Număr de realizări || Cost || Număr de realizări || Cost || Număr de realizări || Cost || Număr de realizări || Cost || Număr total de realizări || Cost total
 OBIECTIVUL SPECIFIC Nr. 1[22] – Consolidarea și promovarea creșterii și impactului CCI-urilor existente ||
 - Realizări || CCI-uri ||   || 3 || 256,89 || 3 || 281,83 || 3 || 284,49 || 3 || 313,77 || 3 || 214,31 || 3 || 183,36 || 3 || 156.70 || 21 || 1 691,346 ||
 Subtotal pentru obiectivul specific Nr. 1 || 3 || 256,89 || 3 || 281,83 || 3 || 284,49 || 3 || 313,77 || 3 || 214,31 || 3 || 183,36 || 3 || 156.70 || 21 || 1 691,346 ||
 OBIECTIVUL SPECIFIC Nr. 2 – Dezvoltarea treptată spre noi CCI-uri ||
 - Realizări || CCI-uri ||   ||   ||   || 3 || 25,98 || 3 || 82,81 || 3 || 135,98 || 3 || 232,61 || 3 || 260,17 || 3 || 274,87 || 18 || 1 012,410 ||
 - Realizări || CCI-uri ||   ||   ||   ||   ||   ||   ||   ||   ||   || 3 || 27,57 || 3 || 87,87 || 3 || 144,31 || 9 || 259,750 ||
 Subtotal pentru obiectivul specific Nr. 2 ||   ||   || 3 || 25,98 || 3 || 82,81 || 3 || 135,98 || 6 || 260,18 || 6 || 348,04 || 6 || 419,17 || 27 || 1 272,160 ||
 OBIECTIVUL SPECIFIC Nr. 3 – Creșterea impactului EIT prin intermediul schimbului de cunoștințe, difuzării, comunicării și expunerii pe plan internațional. ||
 - Realizări ||   ||   ||   || 10,61 ||   || 16,24 ||   || 22,08 ||   || 22,52 ||   || 22,97 ||   || 23,43 ||   || 23,90 ||   || 141,762   ||
 Subtotal pentru obiectivul specific Nr. 3 ||   || 10,61 ||   || 16,24 ||   || 22,08 ||   || 22,52 ||   || 22,97 ||   || 23,43 ||   || 23,90 ||   || 141,762 ||
 COST TOTAL ||   || 267,50 ||   || 324,05 ||   || 389,38 ||   || 472,28 ||   || 497,465 ||   || 554,83 ||   || 599,78 ||   || 3 105,268 ||
3.2.3.     Impactul estimat asupra
creditelor destinate resurselor umane ale EIT
3.2.3.1.  Rezumat
–
¨  Propunerea/inițiativa nu implică utilizarea de credite
administrative
–
X  Propunerea/inițiativa implică
utilizarea de credite administrative, conform explicațiilor de mai jos:
Milioane EUR (cu 3
zecimale) în prețuri actuale
   || An 2014 || An 2015 || An 2016 || An 2017 || An 2018 || An 2019 || An 2020 || TOTAL 2014-2020
 Funcționari (grade AD) Linie bugetară EAC: 15 01 05 01 || 0,472 || 0,481 || 0,491 || 0,501 || 0,511 || 0,521 || 0,531 || 3,507
 Funcționari (grade AST) Linie bugetară EAC: 15 01 05 01 || 0 || 0 || 0 || 0 || 0 || 0 || 0 || 0
 Agenți contractuali Linie bugetară EAC: 15 01 05 02 || 0,068 || 0,069 || 0,071 || 0,072 || 0,074 || 0,075 || 0,076 || 0,505
 Agenți contractuali Linie bugetară EIT: 15 07 03 01 || 1,358 || 1,386 || 1,413 || 1,441 || 1,470 || 1,500 || 1,530 || 10,098
 Agenți temporari Linie bugetară EAC: 15 01 05 01 || 5,121 || 5,224 || 5,469 || 5,864 || 6,419 || 6,547 || 6,678 || 41,322
 Experți naționali detașați Linie bugetară EAC: 15 01 05 02 || 0,077 || 0,079 || 0,081 || 0,082 || 0,084 || 0,086 || 0,087 || 0,576
 Experți naționali detașați Linie bugetară EIT: 15 07 03 01 || 0,387 || 0,395 || 0,484 || 0,493 || 0,503 || 0,513 || 0,523 || 3,299
 Contribuția conform acordului de găzduire[23] || -1,560 || -1,560 || 0 || 0 || 0 || 0 || 0 || -3,120
 TOTAL || 5,924 || 6,074 || 8,007 || 8,454 || 9,060 || 9,241 || 9,426 || 56,187
3.2.3.2.  Necesarul de resurse umane
estimat
–
¨  Propunerea/inițiativa nu implică utilizarea de resurse
umane
–
X
Propunerea/inițiativa implică utilizarea de resurse umane, conform
explicațiilor de mai jos:
–
A) Resurse umane EIT și DG EAC
Estimarea trebuie exprimată în sume întregi (sau
cel mult cu o zecimală)
 ||   || An 2014 || An 2015 || An 2016 || An 2017 || An 2018 || An 2019 || An 2020
  Posturi din schema de personal (funcționari și agenți temporari) ||
 || XX 07 03 01 (la sediu și în birourile de reprezentare ale Comisiei) ||   ||   ||   ||   ||   ||   ||   ||
 || 15 07 03 01 (delegații) EIT || 63 || 63 || 65 || 67 || 70 || 70 || 70 ||
 || 15 01 05 01 (cercetare indirectă) || 3,5 || 3,5 || 3,5 || 3,5 || 3,5 || 3,5 || 3,5 ||
 || 10 01 05 01 (cercetare directă) ||   ||   ||   ||   ||   ||   ||   ||
 ||   ||   ||   ||   ||   ||   ||   ||   ||
 ||  Personal extern (în unități de echivalent normă întreagă: ENI)[24] ||
 || 15 07 03 01 (AC, INT, END din „pachetul global”) ||   ||   ||   ||   ||   ||   ||   ||
 || XX 01 02 02 (AC, INT, JED, AL și END în delegații) ||   ||   ||   ||   ||   ||   ||   ||
 || XX 01 04 yy [25] || - la sediu[26] ||   ||   ||   ||   ||   ||   ||   ||
 || - în delegații ||   ||   ||   ||   ||   ||   ||   ||
 || 15 01 05 02 (AC, INT, END – cercetare indirectă) || 2 || 2 || 2 || 2 || 2 || 2 || 2 ||
 || 10 01 05 02 (AC, INT, END – cercetare directă) ||   ||   ||   ||   ||   ||   ||   ||
 || Alte linii bugetare (a se preciza) ||   ||   ||   ||   ||   ||   ||   ||
 || TOTAL || 68,5 || 68,5 || 70,5 || 72,5 || 75,5 || 75,5 || 75,5 ||
Necesarul de resurse umane va fi acoperit de
efectivele de personal din cadrul DG EAC, care sunt alocate deja gestionării
acțiunii și/sau au fost realocate intern în cadrul DG-ului,
completate, după caz, prin resurse suplimentare, care ar putea fi alocate
DG-ului care gestionează acțiunea în cadrul procedurii de alocare
anuală și în limita constrângerilor bugetare.
Descrierea sarcinilor
care trebuie efectuate:
 Funcționari și agenți temporari DG EAC || - Sarcini legate de procesul de adoptare a bugetului EIT, în special: proiectul de buget, transferuri; - Pregătirea avizului Comisiei privind Programul de lucru trienal al EIT; - Pregătirea poziției de observator a Comisiei la reuniunile consiliului de conducere al EIT; - Pregătirea deciziei Comisiei privind numirea membrilor consiliului de conducere al EIT; - Coordonarea și alinierea cu alte inițiative ale UE, în special Orizont 2020; - Pregătirea poziției Comisiei în cadrul platformei părților interesate ale EIT; - Organizarea de reuniuni anuale între EIT-CCI-uri și serviciile Comisiei; - Pregătirea apelurilor pentru noi CCI-uri; - Monitorizarea și evaluarea EIT; - Asigurarea conformității diplomelor cu eticheta EIT cu acțiunile întreprinse în cadrul Spațiului european al învățământului superior.
 Personal extern DG EAC || - Contribuire la pregătirea avizului Comisiei privind Programul de lucru trienal al EIT; - Contribuire la coordonarea și alinierea cu alte inițiative ale UE, în special Orizont 2020; - Contribuire la pregătirea poziției Comisiei în cadrul platformei părților interesate ale EIT; - Contribuire la organizarea de reuniuni anuale între EIT-CCI-uri și serviciile Comisiei; - Contribuire la pregătirea apelurilor pentru noi CCI-uri; - Contribuire la asigurarea conformității diplomelor cu eticheta EIT cu acțiunile întreprinse în cadrul Spațiului european al învățământului superior.
–
B) Resurse umane ale EIT
   ||   || 2014 || 2015 || 2016 || 2017 || 2018 || 2019 || 2020
 Posturile din schema de personal a EIT
 Personal temporar || AD || 27 || 27 || 28 || 29 || 32 || 32 || 32
 AST || 11 || 11 || 11 || 12 || 12 || 12 || 12
 TOTAL posturi  din schema de personal ||   38 || 38 || 39 || 41 || 44 || 44 || 44
 Alte categorii de personal (în ENI)
 Agenți contractuali (AC) ||   || 20 || 20 || 20 || 20 || 20 || 20 || 20
 Experți naționali detașați (END) ||   || 5 || 5 || 6 || 6 || 6 || 6 || 6
 Total alte categorii de personal ||   ||   ||   ||   ||   ||   ||   ||
 TOTAL PERSONAL EIT ||   || 63 || 63 || 65 || 67 || 70 || 70 || 70
Descrierea sarcinilor
care trebuie efectuate:
 Agenți temporari EIT || - Sarcini în domeniul bugetului EIT și al agendei de simplificare; - Pregătirea noilor desemnări și selectări ale CCI-urilor; - Coordonarea și alinierea cu alte inițiative ale UE, în special Orizont 2020; - Platforma părților interesate ale EIT; - Organizarea de reuniuni și audieri între EIT și CCI-uri; - Consolidarea CCI-urilor existente; - Monitorizarea și evaluarea EIT; - Creșterea impactului EIT prin intermediul schimbului de cunoștințe, difuzării, comunicării și expunerii pe plan internațional.
 Personal extern EIT || - Contribuire la pregătirea noilor desemnări și selectări ale CCI-urilor; - Contribuire la Agenda antreprenoriatului și învățământului a EIT; - Contribuire la Platforma părților interesate ale EIT; - Contribuire la asigurarea conformității diplomelor cu eticheta EIT cu acțiunile întreprinse în cadrul Spațiului european al învățământului superior.
Ținând cont de schema de personal
aferentă actualului cadru financiar multianual, pentru EIT, ca
agenție nou creată, s-a prevăzut un număr total de personal
de 61 de ENI care va acoperi perioada până în 2013 (corespunzând la 37 AT
+ 20 AC + 4 END). În acest context, DG EAC, ca DG responsabil, va urmări
îndeaproape punerea în aplicare de către EIT a actualei scheme de
personal.
Pe de altă parte, în timpul
pregătirii anuale a bugetului, DG-ul responsabil va solicita
autorității bugetare doar personalul necesar pentru atingerea
obiectivelor EIT.
Este, de asemenea, important să se
sublinieze și să se recunoască creșterea semnificativă
a volumului de muncă și a competențelor pentru EIT în contextul
revizuirii actualului regulament EIT și a ASI, precum și
importanța noului buget pe care EIT îl va utiliza.
3.2.4.     Compatibilitatea cu cadrul
financiar multianual actual
–
X  Propunerea/inițiativa este compatibilă
cu cadrul financiar multianual actual.
–
¨  Propunerea/inițiativa necesită o reprogramare a rubricii
corespunzătoare din cadrul financiar multianual.
A se explica care este reprogramarea necesară,
precizându-se liniile bugetare în cauză și sumele
corespunzătoare.
–
¨  Propunerea/inițiativa necesită aplicarea instrumentului de
flexibilitate sau revizuirea cadrului financiar multianual[27].
A se explica care sunt necesitățile,
precizându-se rubricile și liniile bugetare în cauză, precum și
sumele corespunzătoare.
3.2.5.     Contribuțiile terților
–
Propunerea/inițiativa nu prevede
cofinanțare din partea terților
–
X Propunerea/inițiativa prevede
cofinanțare, estimată în cele ce urmează:
Credite în milioane
EUR (cu 3 zecimale)
   || An 2014 || An 2015 || An 2016 || An 2017 || An 2018 || An 2019 || An 2020 || Total
 Acord de găzduire cu guvernul maghiar* || 1,560 || 1,560 || 0 || 0 || 0 || 0 || 0 || 3,120
 TOTAL credite finanțate || 1,560 || 1,560 || 0 || 0 || 0 || 0 || 0 || 3,120
* Acordul de găzduire prevede că
guvernul maghiar acoperă chiria sediului EIT timp de 20 de ani (2011 –
2030) și costurile salariale pentru 20 de angajați timp de 5 ani
(2011 – 2015) corespunzând unei contribuții în numerar de 1,560 milioane
de euro pe an.
3.3.        Impactul estimat asupra
venitului
–
X  Propunerea/inițiativa nu are impact
financiar asupra veniturilor.
–
¨  Propunerea/inițiativa are următorul impact financiar:
–
¨         asupra resurselor proprii
–
¨         asupra veniturilor diverse
Milioane EUR (cu 3
zecimale)
 Linia bugetară de venituri: || Credite disponibile pentru exercițiul bugetar în curs || Impactul propunerii/inițiativei[28]
 An N || An N + 1 || An N + 2 || An N + 3 || … a se introduce numărul de coloane necesar pentru a reflecta durata impactului (a se vedea punctul 1.6)
 Articolul …………. ||   ||   ||   ||   ||   ||   ||   ||
Pentru diversele venituri
alocate, a se preciza linia bugetară (liniile bugetare) de cheltuieli
afectată (afectate).
A se preciza metoda de
calculare a impactului asupra veniturilor.
[1]               JO C. p.
[2]               JO C. p.
[3]               http://ec.europa.eu/education/eit/eit-consultation_en.htm
[4]               JO C , , p. .
[5]               JO C , , p. .
[6]               JO C. p.
[7]               ABM: Gestionare bazată pe activități –
ABB: Întocmirea bugetului pe bază de activități.
[8]               Astfel cum se menționează la articolul 49
alineatul (6) litera (a) sau (b) din regulamentul financiar.
[9]               În 2009, EIT a desemnat trei CCI-uri în domeniile următoare:
adaptarea la schimbările climatice și atenuarea efectelor acestora
(„Climate KIC”), societatea informației și a comunicării din
viitor („EIT ICT Labs”) și energie sustenabilă („KIC InnoEnergy”).
[10]             Detalii privind metodele de gestionare, precum și trimiterile
la regulamentul financiar sunt disponibile pe site-ul BudgWeb: http://www.cc.cec/budg/man/budgmanag/budgmanag_en.html
[11]             Astfel cum se menționează la articolul 185 din
regulamentul financiar.
[12]             Decizia Comisiei C(2009) 2661 din 3 martie 2009 de
aprobare a derogărilor solicitate de Institutul European de Inovare
și Tehnologie de la Regulamentul (CE, Euratom) nr. 2343/2002 privind
regulamentul financiar cadru pentru organismele menționate la articolul
185 din Regulamentul (CE, Euratom) nr. 1605/2002 al Consiliului
[13]             JO L 292, 15.11.1996, p. 2.
[14]             Decizia consiliului de conducere al EIT din 20 februarie
2009.
[15]             CD = credite diferențiate/CND = credite
nediferențiate.
[16]             AELS: Asociația Europeană a Liberului Schimb.
[17]             Țările candidate și, după caz,
țările potențial candidate din Balcanii de Vest.
[18]             CD = credite diferențiate/CND = credite
nediferențiate.
[19]             AELS: Asociația Europeană a Liberului Schimb.
[20]             Țările candidate și, după caz, țările
potențial candidate din Balcanii de Vest.
[21]             Realizările sunt produse și servicii de realizat
(de exemplu: număr de schimburi de studenți finanțate,
număr de km de drumuri construite, etc.).
[22]             Conform descrierii de la secțiunea 1.4.2.
„obiectiv(e) specific(e) … ”
[23]             Acordul de găzduire prevede că guvernul maghiar
acoperă costurile salariale pentru 20 de agenți contractuali
angajați timp de 5 ani (2011 – 2015) corespunzând unei contribuții în
numerar de 1,560 milioane de euro pe an.
[24]             AC = agent contractual; INT = personalul agenției („Intérimaire”);
JED = „Jeune Expert en Délégation” (expert tânăr în
delegație); AL = agent local; END = expert național detașat;
[25]             Sub plafonul pentru personal extern din credite
operaționale (fostele linii „BA”).
[26]             Esențial pentru fonduri structurale, Fondul european
agricol pentru dezvoltare rurală (FEADR) și Fondul European pentru
Pescuit (FEP).
[27]             A se vedea punctele 19 și 24 din Acordul
interinstituțional.
[28]             În ceea ce privește resursele proprii
tradiționale (taxe vamale, cotizațiile pentru zahăr), sumele
indicate trebuie să fie sume nete și anume sume brute după
deducerea a 25% reprezentând costuri de colectare.